
1.  FEBRUAR  1942 


91.  Aargang 


£ad  os  efterleve  vor  ^Religion. 


I  eg  vil  nu  sige  til  alle  Sidste  'Dages  ^Hellige: 
»£ad  os  efterleve  vor  {Religion;  lad  os  betale  vor 
biende  og  blive  velsignet;  lad  os  erindre  de 
fattige  og  nødlidende  og  hjælpe  dem;  lad  os 
besøge  de  syge  og  fattige  og  trøste  og  opmuntre 
dem;  lad  os  hjælpe  de  svage;  lad  os  gøre  alt, 
hvad  der  staar  i  vor  9)iagt  for  at  opbygge 
£Zion,  at  oprette  ^Retfærdighed  paa  fjorden  og 
at  plante  den  herlige  Sandhed  i  Menneskenes 
SHjerter,  at  Jesus  er  SKristus,  'Verdens  Ø'orløser, 
at  fjfoseph  Smith  var  en  sand  £uds  ZProfet, 
som  SHerren  oprejste  i  disse  de  sidste  'Dage  for 
at  gengive  det  evige  Svangelium  og  det  hellige 
{Præstedømmes  9Vlagt  til  'Verden«. 

{Præsident  fjfoseph  &.  Smith. 

EVIGT  LIV  OO  FRELSE 

Af  Præsident  Joseph  F.  Smith 

Ethvert  Menneske  født  her  til  Verden  vil  dø.  Det  er  lige 
meget,  hvor  han  er,  om  han  er  født  blandt  rige  eller 
adelige,  eller  blandt  fattige  og  ringe,  hans  Dage  er  talte  af 
Herren,  og  i  hans  belejlige  Tid  vil  han  blive  kaldt  bort 
herfra.  Vi  skulde  tænke  herpaa.  Ikke  at  vi  skulde  gaa  om- 
kring med  tunge  Hjerter  eller  med  nedslaaede  Ansigter; 
nej,  slet  ikke.  Jeg  fryder  og  glæder  mig  over,  at  jeg  er 
født  til  at  leve,  at  dø  og  leve  igen.  Jeg  takker  Gud  for 
hans  Visdom.  Det  indgyder  mig  en  Glæde  og  Fred,  som 
Verden  ikke  kan  give  mig,  ej  heller  kan  Verden  tage  den 
fra  mig.  Gud  har  aabenbaret  dette  til  mig  i  Jesu 
Kristi  Evangelium.  Jeg  ved,  dette  er  sandt.  Derfor  har  jeg 
intet  at  være  bedrøvet  over,  intet,  der  kan  gøre  mig  sorg- 
fuld. Alt  i  Frelsningsplanen  har  til  Hensigt  at  holde  mig 
oppe,  at  skænke  mig  Fred  og  Glæde,  Haab  og  Trøst  i 
i  dette  Liv,  og  et  herligt  Haab  om  Frelse  og  Ophøjelse  i 
Guds  Nærværelse  i  den  tilkommende  Verden.  Jeg  har  ingen 
Grund  til  at  sørge,  ikke  engang  over  Døden.  Det  er  sandt, 
at  jeg  er  svag  nok  til  at  græde  over  mine  Venners  og 
Slægtninges  Dødsfald.  Jeg  kan  udgyde  Taarer,  naar  jeg 
ser  andres  Sorg.  Jeg  nærer  i  min  Sjæl  Sympati  for  Men- 
neskenes Børn.  Jeg  kan  græde  med  dem,  naar  de  græder; 
jeg  kan  glæde  mig  med  dem,  naar  de  er  glade;  men  jeg 
har  ingen  Grund  til  at  sørge  eller  være  bedrøvet,  fordi 
Døden  kommer.  Jeg  taler  nu  om  den  timelige  Død,  Lege- 
mets Død.  Al  Frygt  for  denne  Død  er  blevet  fjernet  fra 
De  Sidste  Dages  Hellige.  De  nærer  ingen  Rædsel  for  den 
timelige  Død,  fordi  de  ved,  at  ligesom  Døden  kom  ved 
Adams  Overtrædelse,  saaledes  vil  Livet  komme  til  dem  ved 
Jesu  Kristi  Retfærdighed,  og  skønt  de  dør,  skal  de  leve 
igen.  I  Besiddelse  af  saadan  en  Kundskab,  fryder  de  sig 
endog  i  Døden,  for  de  ved,  at  de  vil  opstaa  og  atter  skal 
mødes  hinsides  Graven.  De  ved,  at  Aanden  slet  ikke  dør; 
at  den  ikke  gennemgaar  nogen  Forandring.  Vi  er  skabt  i 

Kristi  Lighed.  Vi  boede  hos  Faderen  og  Sønnen  i  Begynd- 
elsen som  Guds  Sønner  og  Døtre;  og  i  den  fastlagte  Tid 
kom  vi  til  denne  Jord  for  at  paatage  os  Tabernakler,  saa 
vi  kunde  blive  i  Jesu  Lighed  og  blive  ham  lig,  for  at  vi 
kunde  faa  et  Tabernakel,  saa  vi  kunde  gennemgaa  Døden, 
som  han  har  gennemgaaet  Døden,  saa  at  vi  kunde  opstaa 
fra  de  døde,  som  han  er  opstaaet  fra  de  døde.  Hvad  er 
der  derfor  at  være  bedrøvet  over?  Er  der  nogen  Grund 
til  at  være  bedrøvet,  naar  vi  ved,  at  vi  skal  opstaa  fra  de 
døde  og  modtage  det  samme  Tabernakel,  som  vi  havde 
her  i  Dødeligheden?  Er  der  nogen  Grund  til  at  sørge  over 
den  store  Evangeliesandhed,  som  er  blevet  aabenbarct  os 
i  denne  Husholdning?  Nej,  der  kan  i  Sandhed  ikke  være 
nogen  Sorg  forbundet  med  en  saadan  Tanke.  Der  kan  kun 
være  Fryd  og  Glæde  forbundet  med  denne  Kundskab  — 
den  Glæde,  som  vi  føler  i  Selskab  med  vor  Slægt  og 
Venner,  Fædre  og  Mødre,  Brødre  og  Søstre.  Alle  disse 
herlige  Tanker  fremkommer  i  vor  Sjæl  ved  Tanken  om 
Døder?  og  Opstandelsen.  Hvad  skulde  vi  være  sorgfulde 
og  bedrøvede  over?  Vi  har  tværtimod  Grund  til  at  føle  os 
usigelig  glade  og  lykkelige.  Jeg  kan  ikke  udtrykke  den 
Glæde,  som  jeg  føler  ved  den  Tanke  at  skulle  mødes  med 
min  retskafne  Fader  og  ædle  Moder.  Tanken  om  at  skulle 
mødes  med  mine  Børn,  som  er  gaaet  forud  for  mig,  hvil- 
ken Lykke  bringer  den  mig  ikke?  For  jeg  ved,  at  jeg  skal 
møde  dem  der.  Gud  har  vist  mig  det.  Han  har  aabenbaret 
mig  det  som  Svar  paa  mine  Bønner,  og  han  har  aaben- 
baret det  for  alle  de  Mennesker,  som  med  Flid  har  søgt 
ham. 

Jeg  bærer  Vidnesbyrd  til  eder,  mine  Brødre  og  Søstre, 
at  Herren  den  Almægtige  regerer,  at  han  lever,  og  at  hans 
Søn  lever  og  døde  for  Verdens  Synder  og  opstod  fra  de 
døde  og  nu  sidder  ved  Faderens  højre  Haand.  Der  er  ble- 
vet sagt  os,  at  vi  skulde  erindre  ham  i  vore  Hjem,  holde 
hans  Navn  i  Sinde  og  ære  ham  med  vore  Hjerter;  vi 
skulde  paakalde  ham  Dag  efter  Dag,  ja,  hver  Stund  i  vort 
Liv.  Lad  os  vogte  os  for,  at  der  ikke  opstaar  en  eneste 
Draabe  af  Bitterhed  i  vor  Sjæl,  som  kan  gnave  og  nage 
vort  Væsen   og  forgifte   det  med  Vrede,  Had,  Misundelse 


20 

og  Ondskab.  Vi  skulde  frigøre  os  for  disse  Onder,  saa  vi 
kan  være  fyldt  med  Kærlighed  til  Gud  og  vor  Næste,  saa 
vi  altid  vilde  søge  at  gøre  godt  mod  alle  Mennesker  og 
staa  trofaste  i  den  Pagt,  som  vi  har  indgaaet  med  vor 
Fader  i  Himlen. 


Joseph  Smith  og  personlige  Idealer 

Af  Ældste  John  Henry  Evans. 


For  rigtig  at  kunne  paaskønne  Profeten  Joseph  Smiths 
Indsats  som  Religionsleder,  vilde  det  være  tjenligt  ganske 
kort  at  sætte  sig  ind  i  hans  Tids  Tanker  og  Teorier  om 
de  Lærdomme,  han  fremkom  med. 

Den  daværende  Romersk-katolske  Kirke  lagde  størst 
Vægt  paa  de  religiøse  Former.  I  Følge  Katolicismen  ^/ar  det 
Ritualer  og  Ceremonier,  der  bragte  aandelig  Frelse.  De 
protestantiske  Samfund  tilsidekastede  paa  den  anden  Side 
Ordinancernes  Betydning  og  ansaa  dem  for  at  være  af 
mindre  væsentlig  Betydning,  idet  de  lagde  særlig  Vægt 
paa  den  Ide,  at  det  var  gennem  Naade,  at  Mennesket  vilde 
blive  frelst  i  den  næste  Tilværelse.  Joseph  Smith  gik  dri- 
stigt videre  end  begge  disse  to  Religionsfilosofier.  Han  satte 
sin  Finger  paa,  at  det  var  Menneskets  personlige  Opførsel, 
Gud  lagde  størst  Vægt  paa.  Ganske  vist  lærte  han  Nød- 
vendigheden og  Betydningen  af  visse  Ordinancer  som 
Daab,  den  hellige  Nadver  og  Haandspaalæggelse,  og  han 
erklærede  ogsaa,  at  det  er  gennem  Naade,  at  Frelse  er 
blevet  gjort  mulig  for  Menneskenes  Børn.  Ikke  desto  mindre, 
for  at  blive  frelst  maa  Mennesket  ikke  blot  tro  paa  Guds 
Naade  og  modtage  visse  Ordinancer;  men  det  maa  ogsaa 
leve  efter  de  Livsprincipper,  der  gennem  guddommelig 
Kraft  er  blevet  aabenbaret  Mennesket.  Vi  vil  nu  se,  paa 
hvad  Maade  vor  Opførsel  maa  forandres  for  at  møde  disse 
Krav. 

Sjælens  Værdi. 

Faa    af   Profetens   Ideer   var   længere   fremme  for  hans 

Tid  end  hans  Erklæring  om  Menneskesjælens  Værd. 

I  den  første  Halvdel  af  det  nittende  Aarhundrede  blev 
hele  Familier  sat  i  Gældsfængsler;  Negerslaveriet  var  tilladt 
i  De  forenede  Stater,  og  omkring  trekvart  Million  sorte 
Mennesker  var  saaledes  i  Trældom,  og  Præsterne  i  Almin- 
delighed betragtede  Menneskene  for  ringere  end  „Jordens 
Støv".  I  Følge  den  protestantiske  Religionsfilosofi  vilde  kun 
de  faa,  der  troede,  blive  frelst,  og  i  Følge  Katolicismen  kun 
de  faa,  der  havde  haft  Anledning  til  at  udføre  visse  Cere- 
monier. Følgeligt  var  der  efter  disse  to  Hovedreligioners 
Mening  intet  Haab  for  Majoriteten  af  Menneskeheden,  for 
Frelsensplanen  udstrakte  sig  ikke  til  dem  paa  Grund  af 
deres  Forkastelse  af  Jesus.  Disse  Samfund  lærte  yderligere, 
at  Gud  vilde  overantvorde  alle  uomvendte  Syndere  til 
Helvedes  Ild  og  Svovl,  hvor  de  vilde  lide  gennem  al  Evig- 
hed uden  Haab  om  Befrielse.  Saaledes  var  Datidens  Billede 
af  Gud  og  Mennesket  i  det  tilkommende  Liv. 

Men  Joseph  Smith  ansaa  det  for  urigtigt  at  skulle  ka- 
stes i  Fængsel  paa  Grund  af  Gæld,  og  han  vilde  befri 
Slaverne  for  Trældom  for  at  forhindre  den  frygtelige  Krig, 
som  han  saa  vilde  komme.  Profetens  Ord  om  Sjælens 
Værdi  for  Herren  er  klare  og  fyndige: 

„Ihukommer,  at  Sjæle  er  af  stort  Værd  for  Guds  Aasyn.  Thi  se,  Her- 
ren, eders  Forløser,  led  Døden  i  Kødet,  og  led  Pinen  for  alle  Menne- 
sker, paa  det,  at  de  alle  maa  omvende  sig  og  komme  til  ham.  Og  han 
er  igen  opstandet  fra  de  døde,  for  at  han  kunde  bringe  alle  Mennesker 
til  sig  paa  den  Betingelse,  at  de  omvende  sig.  Og  hvor  stor  er  ikke 
hans  Glæde  over  den  Sjæl.  der  omvender  sig.  Derfor  er  I  kaldede  til  at 
raabe  Omvendelse  for  dette  Folk;  og  om  saa  skulde  ske,  at  I  maatte 
arbejde  alle  eders  Dage  med  at  raabe  Omvendelse  til  dette  Folk,  og  kun 
bragte  een  Sjæl  til  mig,  hvor  stor  skal  da  ikke  eders  Glæde  være  med 
ham  i  min  Faders  Rige.  Se,  I  have  mit  Evangelium  fremlagt  for  eder, 
min  Klippe  og  min  Salighed. Pagtens  Bog  18:  10-17. 

Intet  mere  bestemt  og  vidunderligt  er  nogensinde  blevet 
sagt  om  Menneskesjælens  Værd. 

Omsorg  for  Legemet. 
Paa   Joseph   Smiths  Tid,  ja,  lige  fra  den  tidlige  Middel- 
alder,  tænkte  Kirken  kun  meget  lidt  paa  det  menneskelige 
Legeme.   Det   var  Aanden,   der  var  af  Betydning  i  Guds- 
dyrkelsen,  for  Aanden  var  vigtigere  end  Legemet,  og  det 

var  gennem  Legemet,  at  Djævelen  arbejdede  for  at  tilintet- 
gøre Sjælen.  Derfor  ansaas  det  i  disse  Tider  for  passende 
og  gavnligt  at  pine  Legemet,  at  udtære  det  for  at  formind- 
ske dets  Kontrol  over  Aanden.  Grækerne  havde  sat  det 
kødelige  Tabernakel  højt;  men  Grækerne  var  Hedninger, 
som  ikke  havde  nogen  Forstand  paa  Vurdering  af  Sjælen. 
I  Følge  den  dekaderede  Kristenheds  Mening  var  Legemet 
Satans  Redskab,  Virkningen  eller  Resultatet  af  et  Fald,  der 
kunde  have  været  undgaaet,  Resultatet  af  vore  første  For- 
ældres Synd. 

Munkevæsenet  var  sandsynligvis  Klimakset  for  de  krist- 
nes Tanker  om  Selvpinen  som  et  Middel,  hvorigennem 
man  kunde  opnaa  Frelse.  Denne  oprindelige  indiske  Skik 
kom  her  til  Vesteuropa  i  Middelalderens  Begyndelse,  hvor 
den  især  florerede  stærkt  mellem  det  fjerde  og  sjette  Aar- 
hundrede.  De  nødvendige  Produkter  af  Munkevæsenet  er: 
Cølibat,  Fattigdom,  Isolation  og  Selvpinen.  Anthony  af 
Thebes  bortskænkede  sine  Rigdomme,  anbragte  sin  Søster 
i  en  Jomfrustiftelse  og  tyede  selv  ud  i  en  Bjerghule,  hvor 
han  korsfæstede  alle  sine  Ønsker.  Simon  Søjlehelgen  levede 
tredive  Aar  paa  en  tredive  Fod  høj  Søjle,  uden  nogensinde 
at  komme  ned  for  at  spise  eller  bade.  Hans  Føde  blev 
rakt  op  til  ham.  Og  disse  Personer  blev  tilbedt  og  efter- 
lignet, da  de  blev  anset  for  at  være  særlig  fromme  og 
hellige. 

Der  fandtes  intet  saadant  i  Joseph  Smiths  Religionsfilosofi. 
For  ham  var  det  menneskelige  Legeme  af  Betydning,  for 
„Aand  og  Legeme  uadskilleligt  forenet,  modtager  en  Fylde 
af  Glæde".  Men  Fristelse  kan  og  kommer  ofte  gennem 
Kødet,  dog  har  Djævelen  ikke  mere  Magt  over  Kødet,  end 
vi  giver  ham.  Ægteskabet  er  den  naturlige  Tilstand  for  de, 
der  er  egnet  dertil,  og  Børn  er  i  Følge  Mormonernes  og 
de  gamle  Hebræers  Filosofi  „en  Arv  fra  Herren".  Der 
skulde  derfor  drages  Omsorg  for  Legemet,  og  det  skulde 
gøres  saa  skikket  som  muligt  for  Aandens  Udvikling,  i 
Stedet  for,  at  man  skulde  hemme  dets  Sundhed  og  Udvik- 
ling i  den  fejlagtige  Antagelse,  at  man  kunde  tjene  Herren 
bedre  uden  dette.  Angaaende  Ideen  om  Eneboerlivet  lærte 
Profeten,  at  Menneskets  Plads  er  hos  dets  Medmennesker, 

det  er  et  selskabeligt  Væsen  og  skulde  dyrke  sine  Bekendt- 
skaber; ingen  Udvikling,  der  er  værd  at  omtale,  kunde 
finde  Sted  under  isolerede  Forhold. 

Profeten  gav  os  Visdomsordet.  Denne  Aabenbaring  deles 
i  to  Afdelinger  —  den  ene  forbyder  visse  Ting;  den  anden 
paalægger  os  visse  andre  Tobak,  Spiritus,  „hede  Drikke", 
—  hvormed  menes  Te  og  Kaffe  —  samt  for  udstrakt  Brug 
af  Kød  bliver  forbudt.  Vi  er  i  vore  Dage  ofte  for  tilbøjelige 
til  at  lægge  stærk  Vægt  paa  de  tre  første  Punkter  og  kun 
at  skænke  det  sidstnævnte  ringe  Opmærksomhed.  Men  i 
Aabenbaringen  drages  der  ingen  Skel  mellem  dem.  I  Vir- 
keligheden „er  det  velbehageligt  for  Herren",  at  vi  kun 
nyder  Kød  om  Vinteren  og  i  Kuldens  og  Hungerens  Tid. 
Vi  skulde  nyde  friske  Grøntsager  og  Frugt.  „Hver  Urt  i 
sin  Tid  og  hver  Slags  Frugt  i  sin  Tid". 

En  af  de  ufattelige  Ting  ved  Mormonerne  er,  at  de  altfor 
ofte  ikke  tager  Herrens  Ord  alvorligt,  førend  nogen  udenfor 
Kirken  fortæller  dem  det  samme.  Dette  gælder  særlig  Vis- 
domsordet, og  især  den  Del  af  det,  som  omtaler  Nydelsen 
af  Kød  og  frisk  Frugt  og  Grøntsager.  I  Virkeligheden  fin- 
der vi  dygtige  og  fremragende  Mænd  udenfor  Kirken,  som 
har  været  mere  begejstrede  for  denne  Aabenbaring  end 
mange  Sidste  Dages  Hellige.  Og  saa  findes  der  ogsaa  sta- 
digt nogle  Medlemmer,  som  stiller  dette  Spørgsmaal:  „Er 
Visdomsordet  en  Befaling  eller  blot  et  godt  Raad?"  Som 
om  dette  skulde  gøre  nogen  Forskel! 


„Alle  de  Hellige,  der  ihukomme  at  holde  og  gøre  efter 
disse  Ord  og  vandre  i  Lydighed  efter  Befalingerne,  skulde 
annamme  Lægedom  for  deres  Navle  og  Vædske  for  deres 
Ben;  de  skulde  løbe  og  ikke  blive  trætte,  og  de  skulde 
.gaa  og  ikke  blive  matte,  og  jeg  Herren  giver  dem  den 
Forjættelse,  at  Dødens  Engel  skal  gaa  dem  forbi,  ligesom 
Israels  Børn  og  ikke  ihjelslaa  dem,  Amen".  —  (Aabenba- 
ring givet  ved  Joseph,  Seeren,  i  Kirtland,  Ohio,  den  27. 
Februar  1832). 

Karakterdannelse. 

Hvert  eneste  Menneske  har  en  vis  Betydning  for  andre 
Mennesker.  Vort  korte  Liv  faar  Værdi  derved,  at  vi  er 
noget  for  andre.  Men  vi  kan  ikke  være  noget  for  andre, 
hvis  vi  ikke  er  noget  for  os  selv.  Skal  der  udgaa  en  god 
Indflydelse  fra  os,  saa  maa  der  findes  gode  Kræfter  i  os. 
Skal  vort  Liv  blive  en  Strøm  —  eller  bare  en  liden  Bæk, 
som  vederkvæger  og  opliver,  saa  maa  der  findes  en  Livs- 
kilde i  os. 

Det  vigtigste  i  vort  Liv  er,  at  vi  bliver  til  noget.  Vi 
taler  ikke  nu  om  at  blive  noget  i  Samfundet,  at  faa  Ar- 
bejde og  en  Livsstilling,  skønt  dette  i  Almindelighed  er  af 
Betydning  for  at  kunne  udrette  noget  nyttigt  i  Livet.  Vi 
taler  om  det,  vi  skulde  udvikle  vor  egen  Personlighed  til 
—  et  Menneske  med  en  god  Karakter,  som  vier  sit  Liv  til 
Guds  Tjeneste. 

Om  nogle  korte  Aar  vil  du  have  levet  dit  Liv  til  Ende. 

Ikke  den  største  Rigdom,  ikke  den  stærkeste  Vilje  kan 
da  kalde  nogle  af  dine  Levedage  tilbage,  saa  du  kan  ikke 
leve*  dem  om  igen.  Dit  Arbejde  er  afsluttet.  Nu  staar  der 
kun  tilbage  at  se  Resultatet.  Dette  er  dig  selv.  Noget  an- 
det har  du  ikke.  Du  tager  ikke  dit  kendte  Navn  med  dig 
herfra,  om  du  har  et  saadant;  ikke  et  Milligram  af  jordiske 
Ejendele,  ingen  Titler,  ingen  Fornøjelser  eller  Nydelser. 
Det  vigtigste  Resultat  af  dit  Liv  er  alene  det,  som  du  har 
tilbage  i  din  egen  Personlighed,  og  hvorledes  du  har  ud- 
viklet den,  beror  paa,  hvordan  du  har  anvendt  dit  Liv  — 
dette  korte  Jordeliv,  der  ikke  leves  mere  end  een  Gang. 
Det  har  intet  at  sige,  om  du  tager  dig  aldrig  saa  godt  ud 
i  dit  Ydre,  om  din  Fremtræden  er  aldrig  saa  nobel  eller 
dine  Ord  lyder  ædle  og  smukke,  dersom  dit  Indre  er  op- 
fyldt af  stygt  og  urent. 

Man  leger  ikke  ustraffet  med  onde  Tanker.  De  efterlader 
sig  noget,  som  lidt  efter  lidt  danner  din  Karakter.  Som  du 
tænker,  saa  er  du. 

Dannelsen   af  din  Personlighed  foregaar  uafbrudt,  enten 

(Fortsættes  Side  27) 

Aandelige  Værdier 

af   Ældste    Th.    Br  egentoft. 


Ældste  Th.  Breoentoft 


Lige  saa  selvfølgeligt  det  er,  at  en  Forretnings  hele  Trivl- 
sel  og  timelige  Velfærd  i  høj  Grad  er  betinget  af  økonomisk 
Fremgang,  lige  saa  selvfølgeligt  er  det,  at  vi  som  Medlem- 
mer af  Jesu  Kristi  Kirke  af  Sidste 
Dages  Hellige  til  enhver  Tid  maa 
have  Øjnene  aabne  for  de  aandelige 
Værdier,  som  skænkes  os  gennem 
vort  Medlemsskab,  og  som  i  lige  høj 
Grad  betinger  vor  Fremgang.  Disse 
aandelige  Værdier,  som  er  et  Særkende 
for  Jesu  Kristi  Evangelium,  er  til  en- 
hver Tid  til  Stede,  de  tilbydes  os,  vi 
kan  faa  Del  i  dem,  vi  kan  lade  være, 
det  beror  ganske  paa  os  selv,  men  de 
er  der.  Og  før  eller  senere  skal  det  nok  vise  sig,  at  det 
ikke  er  muligt  for  os  at  undvære  dem,  thi  de  er  at  ligne 
ved  et  evigt  rislende  Kildevæld  med  det  for  tørstige  Sjæle 
livgivende  Vand,  og  dem,  som  drikker  deraf,  skal  aldtig 
mere  tørste. 

Men  lad  os  nu  undersøge  og  se,  hvori  nogle  faa  af  disse 
aandelige  Værdier  egentlig  bestaar,  og  som  i  saa  høj  Grad 
er  bestemmende  for  hele  Karakteren  og  Opbygningen  af 
vor  Tro. 

Er  det  ikke  ved  nøje  Eftertanke  i  sig  selv  et  stort  og 
uvurderligt  Privilegium,  dersom  vi  med  Sandhed  kan  sige: 
Jeg  ved,  at  jeg  er  Medlem  af  Jesu  Kristi  Kirke,  den  eneste 
paa  forden,  som  er  anerkendt  af  Himlens  Gud,  at  jeg  er 
gaaet  igennem  Døren  til  Guds  Rige,  som  er  Daaben,  den 
Daab,  hvormed  Johannes  døbte  i  Ænon  nær  ved  Salem, 
fordi  der  var  meget  Vand,  og  at  den  er  blevet  udført,  ikke 
med  verdslig  Myndighed,  men  med  Myndighed  fra  Himlens 
Gud.  Og  er  det  ikke  betryggende  og  vidunderligt  at  tænke 
paa,  at  vi  er  iblandt  dem,  som  har  fundet  Livets  Vej  i  fuld 
Tro  paa  Frelserens  Anvisning  til  Nikodemus,  at  »uden  nogen 
bliver  født  paany  af  Vand  og  Aand,  kan  han  ikke  indkomme 

i  Guds  Rige«.  (Johs.  3:3-5).  Fik  vi  endvidere  ikke  den 
mest  værdifulde  Daabsgave,  noget  Menneske  kan  faa:  Den 
Helligaands  Gave  ved  Haandspaalæggelse,  og  blev  vi  ikke  i 
bogstavelig  Forstand  født  paany  af  Vand  og  Aand.  Efter 
saaledes  at  være  blevet  Borgere  i  Guds  Rige,  aabner  der  sig 
for  os  atter  et  forjættet  Land  med  store  vidtrækkende  og 
betydningsfulde  Forjættelser  igennem  det  hellige  Præstedøm- 
me med  sin  løsende  og  bindende  Magt.  Vi  har  Profeter  og 
Apostle  iblandt  os,  og  vi  kan  formedelst  Tro  blive  delagtig 
i  alle  de  aandelige  Kræfter  og  Gaver,  som  findes  i  Kirken  i 
Dag.  Er  ikke  vore  Forstandsøjne  blevet  opladte,  saa  at  vi  nu 
i  større  Grad  end  hidtil,  er  i  Stand  til  at  forstaa  den  hellige 
Bog,  Bibelens,  Vidnesbyrd  om,  at  Jesus  Kristus  i  Sandhed 
er  vor  Frelser  og  Forløser,  den  levende  Guds  Søn.  Og  er 
det  ikke  af  stor  Værdi  for  os  at  vide,  at  vi  i  Mormons  Bog 
har  et  nyt  —  et  andet  —  Vidne  om  Kristus,  og  at  disse 
to  Bøger  supplerer  hinanden,  og  paa  en  forunderlig  Maade 
gensidig  vidner  om  hinanden. 

Har  vi  ikke  gennem  vort  Medlemsskab  modtaget  Kund- 
skab om  den  store  og  vidtrækkende  Betydning  hele  Tempel- 
arbejdet  har,  hvor  Ordinancer  bliver  udført  baade  for  levende 
og  døde,  og  hvor  vi  har  Mulighed  for  at  kunne  blive  Frel- 
sere for  vor  Slægt  ved  at  udføre  stedfortrædende  Arbejde 
for  dem,  som  er  gaaet  bort,  uden  at  have  haft  Kundskab 
om  Jesu  Kristi  Evangelium. 

Meget  mere  kunde  anføres;  men  det  vil  muligvis  af  for- 
anstaaende  korte  Bemærkninger  tilstrækkelig  tydeligt  frem- 
gaa,  hvilket  uendeligt  Fond  af  aandelige  Værdier,  vi  alle 
kan  faa  Del  i  —  dog  er  det  et  Spørgsmaal  om  Tro,  en 
sand  og  levende  Tro;  thi  for  de  Mennesker  med  en  saadan 
er  alt  muligt. 

Har  vi  nogensinde  skænket  det  en  alvorlig  Tanke?  Hvis 
ikke  burde  vi  gøre  det  nu.  Det  er  Rigdomme,  som  har  en 
blivende  Værdi,  og  som  Møl  og  Rust  ikke  kan  fortære  og 
Tyve  ikke  bryde  ind  og  stjæle. 

SKax akter  dannelse  (fortsat  fra  Side  24). 

du  vil  det  eller  ej.  Hver  Dag,  ja,  hvert  Minut  er  af  Be- 
tydning. Du  kan  selv  vælge,  af  hvilket  Materiale,  du  vil 
danne  din  Karakter.  D  u  kan  vælge  Raahed  og  Nydelses- 
syge, du  kan  vælge  Hovmod  eller  Misundelse,  du  kan 
vælge  Usandhed  og  Overfladiskhed;  men  du  kan  ogsaa 
væige  Kærlighed  og  Renhed,  du  kan  vælge  den  klare  rene 
Sandhed  fra  Gud,  du  kan  vælge  den  fuldkomne  Retfær- 
dighed, som  fører  til  Guds  Rige.  Men  det  gælder  om  at 
tage  Vare  paa  Tiden,  om  det  skal  blive  et  fuldbragt  Værk. 
Husk,  Livet  er  kort. 

Kathinka  Bisjord. 


Fra  Missionsmarken. 


^Velsignelser : 

Den  24.  December  1941  blev  Broder  Herman  Larsens  og  Ulla  Romer- 
dahl  Christensen  Larsens  lille  Datter  velsignet  af  Ældste  Valdemar 
Christensen  og  givet  Navnet  Bodil  Larsen.  Bodil  blev  født  den  9.  Okto- 
ber 1941  i  Aalborg. 

cDødsfald  i  ^København: 

Et  af  Københavns  mest  afholdte  unge  Par,  Anny  og  Figat  H.  Breum 
har  haft  den  store  Sorg  at  miste  deres  lille  Søn  John,  som  netop  i  No- 
vember var  fyldt  1  Aar.  Begravelsen  foregik  Søndag  den  4.  Januar  fra 
vor  store  smukke  Kirkesal  under  overvældende  stor  Deltagelse.  Det  blev 
en  af  de  smukkeste  og  mest  gribende  Højtideligheder  i  denne  Bygnings 
Historie,  og  næppe  et  Øje  i  Salen  var  tørt,  da  6  Bikubepiger  i  Uniform 
under  Sangen  „Naar  Verden  er  kold  som  den  mørkeste  Nat"  traadte 
hen  til  den  lille  smuktpyntede  Barnekiste  for  for  sidste  Gang  at  bære 
lille  John  ud  af  Kirken.  Forinden  havde  Ældste  William  Ørum  Pedersen, 
der  er  en  nær  Ven  af  Familien,  holdt  en  kort  og  meget  personlig  Tale, 
hans  Hustru  sunget  den  skønne  Sang  „Jeg  tit  ønsket  at  vandre  med 
Herren",  hvis  Slutningslinier  „Lader  de  smaa  komme  til  mig  og  for- 
mener dem  ej"  gjorde  et  gribende  Indtryk,  og  Missionspræsident  Orson 
B.  West  holdt  den  egentlige  Begravelsestale,  hvis  Hovedpunkt  var  det 
opmuntrende  „Det  var  ikke  uden  Mening,  at  lille  John  skulde  fødes  til 
saa  kort  et  Liv,  ikke  uden  Mening,  at  han  i  sit  korte  Liv  skulde  lide 
saa  meget,  og  ikke  uden  Mening,  at  hans  Forældre  skulde  mærke 
denne  Sorg,  thi  vi  kender  Livets  Mening,  men  ikke  den  Skæbne,  der 
vilde  være  tilskaaret  lille  John,  om  han  havde  maattet  leve".       JWS. 


28 

^fødselsdag  i  Ssbjerg: 

Str.  Margrethe  Aae  fyldte  den  7.  Januar  65  Aar.  Str.  Aae,  der  siden 
1913  har  tilhørt  Kirken,  er  en  god  og  trofast  Sidste  Dages  Hellig,  der 
med  sin  stærke  Tro  og  sit  brændende  Vidnesbyrd  besøger  sine  Møder, 
saa  ofte  Helbredet  tillader. 

Maa  Herren  skænke  hende  en  lykkelig  Livsaften.  V.  P. 

fødselsdag  i  Odense    <yren: 

En  elskelig  gammel  Søster,  Maren  Holm,  Søllested,  fylder  den  16.  Fe- 
bruar 85  Aar.  Str.  Holm  nedgik  i  Daabens  hellige  Vande  i  den  høje 
Alder  af  75  Aar,  har  en  klar  Forstaaelse  af  Evangeliet  og  et  stærkt 
Vidnesbyrd  om  dets  evige  Sandhed. 

Vi  ønsker  Str.  Holm  hjertelig  til  Lykke  og  beder  Herren  velsigne 
hende  med  en  fredelig  Og  lykkelig  Livsaften.  A.  M. 

bryllup: 

Ægteskab  er  indgaaet  mellem  Brd.  Poul  Møller  Rasmussen,  Silkeborg  og 
Agnethe  Johannesen  den  13.  December  1941.  —  „Stjernen"  ønsker  det 
unge  Par  hjertelig  til  Lykke! 

SPrimary*  og  Søndagsskolefest  i  Ssbjerg: 

Primaryforeningen  og  Søndagsskolen  afholdt  Tirsdag  den  25.  Novem- 
ber en  Fest  i  Fællesskab.  Et  righoldigt  Program  blev  udført  udelukkende 
af  Børnene.  Det  bestod  af  en  Velkomstprolog,  et  Par  smaa  Taler  samt 
flere  Sange  og  et  Par  Sketches.  I  en  Pause  blev  der  serveret  forskellige 
Desserter.  Programmet  sluttede  med  „Der  rider  en  Konge"  sunget  Solo 
af  en  af  vore  flinke  Smaapiger.  Til  Slut  sang  Forsamlingen  „Der  er  et 
yndigt  Land",  og  man  skiltes  efter  en  vellykket  Aften.  Der  var  75 
voksne  og  25  Børn  til  Stede.  ACN. 

